Balog Zoltán miniszter úr az előadó-művészeti szervezetek támogatásáról és sajátos foglalkoztatási szabályairól szóló 2008. évi XCIX. törvény (a továbbiakban: Emtv.) 39. §-a, illetve az előadó-művészeti szervezet vezetőjének választására irányuló pályázati eljárásról és a munkakör betöltésének szabályairól szóló 155/2017. (VI. 15.) Korm. rendelet (a továbbiakban: Korm. rendelet) alapján felkért szakmai bizottság javaslatának figyelembe vételével 2018. január 1. napjától 2022. december 31. napjáig terjedő időtartamra Ertl Pétert nevezi ki a Nemzeti Táncszínház Nonprofit Kft. ügyvezetőjének. Az Emtv. 39. § (3) bekezdése, illetve Korm. rendelet 4. § (1) bekezdése szerint felkért szakmai bizottság – hat tag részvétele mellett – Ertl Péter pályázatát hat igen szavazattal egyhangúlag támogatottnak minősítette.